
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

Ш Е Ш І М 
2023 жылғы «21» қараша               №164                              Мәскеу қаласы

Трансшекаралық нарықтарда бәсекелестіктің жалпы қағидаларын бұзудың орын алуы туралы
	Еуразиялық экономикалық комиссия алқасы (бұдан әрі – Комиссия) Бәсекелестіктің жалпы қағидаттары мен қағидалары туралы хаттаманың 10-тармағының 3 және 4-тармақшаларына (Еуразиялық экономикалық одақ туралы 2014 жылғы 29 мамырдағы шартқа тіркелген № 19 қосымша) 2012 жылғы 23 қарашадағы Еуразиялық экономикалық комиссиясы кеңесінің № 99 шешімімен бекітілген Трансшекаралық нарықтардағы бәсекелестіктің жалпы қағидаларын бұзу туралы істерді қарау тәртібінің 44 және 45-тармақтарына сәйкес үшінші тұлғаларға зияткерлік меншік объектілеріне құқықтар беру жөніндегі қызметтердің, сондай-ақ тауар белгісін (қызмет көрсету белгісін) (бұдан әрі – іс) пайдалана отырып, демалыс пен ойын-сауықты ұйымдастыру жөніндегі қызметтердің (қорқор мекемелері) трансшекаралық нарықтарда бәсекелестіктің жалпы қағидаларын бұзу туралы іс бойынша трансшекаралық нарықтарда бәсекелестіктің жалпы қағидаларын бұзудың орын алуы туралы мәселені қарады.
Еуразиялық экономикалық одақ құқығына кіретін бәсекелестік саласындағы халықаралық шарттар мен актілердің ережелеріне сүйене отырып, іс материалдарын қарау нәтижелері бойынша, қосымшаға сәйкес істің нақты мән-жайларын және осы шешімнің сипаттамалық және дәлелдемелік бөлімдерінде ұсынылған істі қарау жөніндегі комиссияның қорытындыларын зерделей отырып, 2012 жылғы 17 желтоқсандағы Еуразиялық экономикалық комиссиясы кеңесінің № 118 шешімімен бекітілген Трансшекаралық нарықтардағы бәсекелестіктің жалпы қағидаларын бұзғаны үшін айыппұлдарды есептеу әдістемесі мен салу тәртібін (бұдан әрі – есептеу әдістемесі және айыппұл салу тәртібі) басшылыққа ала отырып, Комиссиясының алқасы шешті: 
1. Істі қарауды тоқтату үшін негіздердің жоқтығын мойындау.
2. «Брютс Н» жауапкершілігі шектеулі қоғам (Беларусь
Республикасы, Минск қаласы, Интернациональная көшесі, 27 үй, ТН 192356072, тіркелген күні– 2014 жылғы 8 қазан, ТЕН 192356072) (бұдан әрі –  «Брютс Н» ЖШҚ), сондай-ақ «Брютс Н» ЖШҚ-ның бас директоры Т. Г. Григорян 2018 жылғы 2 сәуірден бастап 2023 жылғы 14 маусым аралығында 2014 жылғы 29 мамырдағы Еуразиялық экономикалық одақ туралы шарттың 76-бабы 2-тармағы 2-тармақшасының ережелерін бұзды деп танылсын.
3. Хаттаманың 16-тармағының 1-тармақшасына және Есептеу
әдістемесіне және айыппұл салу тәртібіне сәйкес мынадай айыппұлдар тағайындалсын:
«Брютс Н» ЖШҚ-ға – 662 500 Ресей рубльі мөлшерінде;
Т.Г. Григорянға – 76 250 Ресей рубльі мөлшерінде.
Осы шешіммен тағайындалған айыппұлдар Хаттаманың 17 және 18-тармақтарында белгіленген тәртіппен төленуге тиіс (айыппұлдарды төлеуге арналған банк деректемелері: Беларусь Республикасының Қаржы министрлігі, ТЕН 100691903, Беларусь Республикасының Ұлттық Банкі, БСК NBRBBY2X, шот нөмірі BY54 NBRB 3600 9000 0000 2000 0000, бюджетке төлем коды 05528). 
4. «Брютс Н» ЖШҚ тұтынушыларды үшінші тұлғаларға зияткерлік
меншік объектілеріне құқықтар беру жөніндегі қызметтерді, сондай-ақ тауар белгісін (қызмет көрсету белгісін) пайдалана отырып, демалыс және ойын-сауық (қорқор мекемелері) ұйымдастыру жөніндегі қызметтерді, өндірушіге қатысты жаңылыстыруы мүмкін іс-әрекеттерді тоқтатуға және одан әрі жасамауға міндеттелсін.
5. Комиссия осы шешімнің 2-тармағында көрсетілген адамдарды
мынадай қажеттіліктер туралы хабардар етсін:
	а) айыппұлдарды есептеу әдістемесі мен салу тәртібінің 171-тармағының екінші абзацына сәйкес Хаттаманың 16-тармағында көзделген айыппұлдарды осы шешім күшіне енген күннен бастап күнтізбелік 60 күннен кешіктірмей толық мөлшерде төлесін. Айыппұлдар көрсетілген мерзімде төленбеген жағдайда Комиссия айыппұлдарды есептеу әдістемесі мен салу тәртібінің 18-тармағына сәйкес осы шешімді мәжбүрлеп орындатуға бағытталған шараларды қабылдайды;
	б) трансшекаралық нарықтардағы бәсекелестіктің жалпы қағидаларын бұзу туралы істерді қарау тәртібінің 45-тармағына сәйкес осы шешімнің 3-тармағында көрсетілген айыппұлдарды төлеу туралы Комиссияны осы тармақтың «а» тармақшасында көзделген мерзім өткен күннен бастап күнтізбелік 30 күн ішінде хабардар етсін. 
	6. Осы шешімге Еуразиялық экономикалық одақтың сотына белгіленген тәртіппен шағым жасалуы мүмкін.
	7. Осы шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық экономикалық комиссиясы
           алқасының төрағасы                                                   М. Мясникович

Еуразиялық экономикалық комиссия алқасының 2023 жылғы 21 қарашадағы № 164 шешімінің 
СИПАТТАМАЛЫҚ ЖӘНЕ ДӘЛЕЛДЕМЕЛІК БӨЛІМДЕРІ

Еуразиялық экономикалық комиссияға (бұдан әрі – Комиссия) 2021 жылғы 28 шілдедегі н/ж (2021 жылғы 28 шілдедегі кіріс № 13840) хатпен «Стадион» жауапкершілігі шектеулі қоғамының (Ресей Федерациясы, Мәскеу қаласы, Авиамоторная көшесі, 73а- үй, 15- құрылыс, 2-қабат, 12-кабинет, НМТН 1117746397801, тіркеу күні – 2011 жылғы 23 мамыр, СТСН 7701919620) (бұдан әрі – «Стадион» ЖШҚ) және «ХУКАПЛЕЙС» жауапкершілігі шектеулі қоғамының (Ресей Федерациясы, Мәскеу қаласы, Переведеновский қиылысы, 18-үй, 12-құрылыс, 1-бөлме, НМТН 1177746534800, тіркеу күні – 2017 жылғы 30 мамыр, СТСН 9701077463) (бұдан әрі – «ХУКАПЛЕЙС» ЖШҚ) (бұдан әрі – өтінішкер) Еуразиялық экономикалық одақ туралы 2014 жылғы 29 мамырдағы шарттың (бұдан әрі – Шарт) 76-бабы 2-тармағының ережелерін бұзудың ықтимал белгілерінің болуы және мұндай бұзушылықтың жолын кесу қажеттілігі туралы өтініші (бұдан әрі – өтініш) келіп түсті. 
Бәсекелестіктің жалпы қағидаттары мен қағидалары туралы хаттаманың (Шартқа тіркелген №19 қосымша) 131-тармағына сәйкес (бұдан әрі – Хаттама) және Еуразиялық экономикалық комиссиясы кеңесінің 2012 жылғы 23 қарашадағы № 97 шешімімен бекітілген Трансшекаралық нарықтарда бәсекелестіктің жалпы қағидаларын бұзу туралы өтініштерді (материалдарды) қарау тәртібіне сәйкес, хаттаманың 132-тармағында белгіленген жағдайлардың болмауына байланысты, трансшекаралық нарықтардағы бәсекелестікке жол бермеуге, шектеуге, жоюға әкеп соғатын немесе әкеп соғуы мүмкін іс-әрекеттердің жолын кесу мақсатында өтінішті қарау 2021 жылғы 15 қыркүйектен бастап бәсекелестіктің жалпы қағидаларын бұзу белгілері бар әрекеттерді (әрекетсіздікті) тоқтату қажеттілігі туралы және (немесе) осындай бұзушылық белгілерінің туындауына ықпал еткен себептер мен жағдайларды жою туралы және осындай әрекеттердің (әрекетсіздіктің) салдарын жою жөніндегі шаралар қабылдау туралы ескертуді әзірлеу, беру және орындау кезеңіне тоқтатылды.
2022 жылғы 2 наурызда Комиссия «Брютс Н» жауапкершілігі шектеулі қоғамына (Беларусь Республикасы, Минск қаласы, Интернациональная көшесі, 27-үй, ТН 192356072, тіркеу күні – 2014 жылғы 8 қазан, ТЕН 192356072) (бұдан әрі – «Брютс Н» ЖШҚ) ескерту, №5 ескерту – трансшекаралық нарықтардағы бәсекелестікке жол бермеуге, шектеуге, жоюға әкеп соқтыратын немесе әкеп соғуы мүмкін іс-әрекеттердің жолын кесу туралы ескерту жасады.
«Брютс Н» ЖШҚ-ы көрсетілген ескертуде, 2022 жылғы 6 маусымдағы № 27/анық. анықтамада көзделген шараларды орындамауына байланысты өтінішті қарау қайта басталды.
Еуразиялық экономикалық комиссиясы кеңесінің 2012 жылғы 23 қарашадағы № 98 шешімімен бекітілген Трансшекаралық нарықтардағы бәсекелестіктің жалпы қағидаларының бұзылуына тергеу жүргізу тәртібінің  3-тармағының 1-тармақшасына (бұдан әрі – тергеп-тексеру жүргізу тәртібі), Хаттаманың 10-тармағының 4-тармақшасына және 12-тармағына, сондай-ақ Еуразиялық экономикалық комиссия алқасының 2013 жылғы 14 мамырдағы № 112 шешімінің 1-тармағына сәйкес өтінішті қарау нәтижелері бойынша Комиссия 2022 жылғы 6 маусымдағы № 27/анық. трансшекаралық нарықтардағы бәсекелестіктің жалпы қағидаларының бұзылуына тергеу жүргізу туралы анықтама шығарды және «Брютс Н» ЖШҚ-ға қатысты тиісті тергеу жүргізді.
2022 жылғы 3 қазанда № 60/анық. анықтамамен Комиссия тергеу жүргізу нәтижелері бойынша Трансшекаралық нарықтардағы бәсекелестіктің жалпы қағидаларын бұзу туралы істі (бұдан әрі – іс) қозғады және оны қарау жөніндегі комиссия келесі құрамда тағайындалды: 
істі қарау жөніндегі комиссияның төрағасы А. Г. Сушкевич;
істі қарау жөніндегі комиссия төрағасының орынбасары А. А. Қалиев;
істі қарау жөніндегі комиссия мүшелері: О. С. Королькова, Ю. С. Малясова, П. Б. Мелкоедова және А. Б. Әбділдаева.
Істі қарауға қатысқан тұлғалар:
Құзыретіне бәсекелестік (монополияға қарсы) саясатты  іске асыру және (немесе) жүргізу кіретін Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) уәкілетті органдарының (бұдан әрі – уәкілетті органдар) өкілдері: Ч.Г. Жантаев, Ж.Б. Сағдат, У.А.Ташматов, А.А. Шемякина, А.А. Залевская, А.В. Новик және Я.В. Склярова;
өтініш берушілердің өкілі М.М. Батракова 
істі қарау жөніндегі комиссия отырыстарының өткізілетін уақыты мен орны туралы тиісті түрде хабардар етілген «Брютс Н» ЖШҚ-ның өкілі және оның бас директоры Т.Г. Григорян (оның өкілі) болмаған жағдайда.
Шешім қабылдау үшін қосымша мәліметтер (ақпараттар) алу қажеттілігіне байланысты істі қарау мерзімі 2023 жылғы 30 наурызға дейін ұзартылды, ол туралы 2022 жылғы 7 желтоқсандағы № 74/анық. анықтама шығарылды.
Сонымен қатар, 2023 жылғы 10 қаңтарда істі қарау жөніндегі комиссия 2023 жылғы 13 қаңтардағы № 3/анық.  анықтамамен «Брютс Н» ШЖҚ-ның бас директорының ісі жөніндегі жауапты қызметкер ретінде Т.Г. Григорян тартылды және 2023 жылғы 10 қаңтардан бастап істі қарауды өтінім берушілер мен «Брютс Н» ЖШҚ қызметін жекешелендіретін тауар белгілері мен өзге де құралдарының  жаңылыстыратын деңгейдегі ұқсастығын анықтау мақсатында сараптама жүргізу кезеңінде тоқтатты. 
2023 жылғы 17 сәуірде 2023 жылғы 18 сәуірдегі № 38/анық. анықтамамен сараптама жүргізудің аяқталуына байланысты істі қарау қайта басталды, сондай-ақ істі қарау мерзімін 2023 жылғы 14 маусымға дейін ұзарту бөлігінде 2022 жылғы 7 желтоқсандағы № 74/анық. анықтамасына өзгерістер енгізілді.
Комиссия, оның ішінде отырыстар шеңберінде мүше мемлекеттердің органдарынан, жеке және заңды тұлғалардан, істі қарауға қатысқан тұлғалардан, оның ішінде «Брютс Н» ЖШҚ-дан өтініште баяндалған және іс материалдарында бар фактілер туралы мәліметтерді (ақпаратты) жазбаша нысанда сұратқан.
2012 жылғы 23 қарашадағы Еуразиялық экономикалық комиссиясы кеңесінің № 99 шешімімен бекітілген трансшекаралық нарықтардағы бәсекелестіктің жалпы қағидаларын бұзу туралы істерді қарау тәртібінің 23-тармағына сәйкес (бұдан әрі – Істерді қарау тәртібі), 2023 жылғы 14 маусымда істі қарау жөніндегі комиссияның төрағасы А. Г. Сушкевич істі қараудың аяқталғаны және «Брютс Н» ЖШҚ және оның бас директоры Т.Г. Григорян тарапынан созылмалы құқық бұзушылықтың анықталғаны туралы жариялады.
Іс материалдарын қарау нәтижелері бойынша мыналар анықталды.
Хаттамаға, Тергеу жүргізу тәртібіне және 2013 жылғы 30 қаңтардағы Еуразиялық экономикалық комиссиясы кеңесінің № 7 шешімімен бекітілген бәсекелестіктің жай-күйін бағалау әдістемесіне (бұдан әрі – Әдістеме) сәйкес Комиссия «HOOKAH PLACE» сөздік белгісін пайдалана отырып, қорқор мекемелерінің трансшекаралық қызмет көрсету нарықтарындағы бәсекелестіктің жай-күйіне бағалау жүргізді. 
Хаттаманың 11-тармағына және Әдістеменің 61-63-тармақтарына сәйкес бәсекелестіктің жай-күйін бағалаудың әрбір кезеңінде жасалған негізгі тұжырымдар құпия ақпаратты қорғауға қойылатын талаптар бұзылмайтын бөлігінде баяндалған.
Әдістеменің II бөлімінің ережелеріне сәйкес нарықты зерттеудің уақыт аралығы 2018 жылғы 10 сәуірден 2023 жылғы 14 маусымға дейін болып анықталды.
Әдістеменің 4-тармағына сәйкес Шарттың 76-бабы 2-тармағында белгіленген тыйым салулардың бұзылуын тексеру кезінде бәсекелестіктің жай-күйін бағалау Әдістеменің 15-тармағына сәйкес жүргізілетін тауарды алдын ала айқындаумен шектелуі мүмкін.
Хаттаманың 2-тармағының 18-тармақшасына сәйкес тауар – сатуға, айырбастауға немесе айналымға өзге де енгізуге арналған азаматтық құқықтар объектісі (оның ішінде қаржы қызметін қоса алғанда, жұмыс, қызмет).
Осылайша, іс материалдарында бар келісімдерді (шарттарды, келісімшарттарды), сондай-ақ мүше мемлекеттердің аумақтарында қабылданған экономикалық қызмет түрлерінің, өнімдердің, жұмыстар мен көрсетілетін қызметтердің жіктеуіштері және істің өзге де материалдарын талдау нәтижелері бойынша тауарды алдын ала айқындау жүзеге асырылды және тауар нарығының өнім шекаралары ретінде үшінші тұлғаларға зияткерлік меншік объектілеріне құқықтар беру жөніндегі қызметтер, сондай – ақ тауар белгісін (қызмет көрсету белгісін) (бұдан әрі – қызметтер) пайдалана отырып, демалыс пен ойын-сауықты ұйымдастыру жөніндегі қызметтердің (қорқор мекемелері) нарығы айқындалды.
Іс материалдарына, оның ішінде Беларусь Республикасы мен Ресей Федерациясының заңнамасымен жүргізілген талдау нәтижелеріне сәйкес қызмет көрсету бойынша қызмет лицензияланбайтыны анықталды.
Өтініш берушілер мен «Брютс Н» ЖШҚ ұсынатын қызметтердің тиісті мүше мемлекеттер деңгейінде де, Одақ құқығы деңгейінде де құқықтық реттеуге белгілі бір талаптары жоқ.
Жоғары Еуразиялық экономикалық кеңестің 2012 жылғы 19 желтоқсандағы №29 шешімімен бекітілген Нарықты трансшекаралық нарыққа жатқызу өлшемшарттарының (бұдан әрі – Өлшемшарттар) 2-тармағына  сәйкес Шарттың 76-бабында белгіленген бәсекелестіктің жалпы қағидаларын қолдану мақсатында, егер тауар нарығының географиялық шекаралары 2 немесе одан да көп мүше мемлекеттердің аумақтарын қамтыса, нарық трансшекаралық нарыққа жатады. Егер іс-әрекеттері белгіленген тыйымды бұзатын шаруашылық жүргізуші субъект және залал келтірілген немесе келтірілуі мүмкін немесе осындай іс-әрекеттерді жасау нәтижесінде іскерлік беделіне нұқсан келтірілген немесе келтірілуі мүмкін шаруашылық жүргізуші субъект-бәсекелес әр түрлі мүше мемлекеттердің аумақтарында тіркелген болса, Өлшемшарттардың  3-тармағында шаруашылық жүргізуші субъектілердің Шарттың 76-бабы 2-тармағында белгіленген тыйым салуларды бұзуын болдырмауды Комиссия жүзеге асырады. 
Шарттың 76-бабы 2-тармағында көзделген бұзушылықтардың жолын кесуге комиссияның өкілеттіктерінің болуы және өлшемшарттарға сәйкестігін белгілеу мақсатында тауар нарығының географиялық шекараларын айқындау кезінде, бір мүше мемлекеттің аумағынан екінші мүше мемлекеттің аумағына тауарды (көрсетілетін қызметті) жеткізуді қоса алғанда, қызметтерді ұсыну мен сатып алудың (сатушылар мен сатып алушылардың орналасқан жері) және тауар нарығында қызмет көрсететін шаруашылық жүргізуші субъектілер (сатушылар), сондай-ақ олардың бәсекелестік қатынастары талданды және белгіленді.
Осылайша, іс материалдарынан қызметтерді Беларусь Республикасы мен Ресей Федерациясының аумақтарында, оның ішінде өтініш берушілер мен «Брютс Н» ЖШҚ қызметтерді ұсынады және ұсына алады.
Іс материалдарына, оның ішінде істі қарау шеңберінде ұсынылған өтініш берушілердің түсіндірмелеріне сәйкес, сондай-ақ қызмет көрсету үшін оларды жеткізу аумағына, сондай-ақ оларды алуға ниет білдірген тұлғаның азаматтығына және (немесе) тіркелген жеріне қатысты шектеулер жоқ екені анықталды.
Осылайша, сатып алушы қызметті сатып алады немесе қызметті сатып алудың экономикалық, техникалық немесе басқа мүмкіндігі бар немесе қызметті Беларусь Республикасы мен Ресей Федерациясының тауар нарығының географиялық шекараларында, яғни 2 немесе одан да көп мүше мемлекеттердің аумақтарында сатып алу орынды деп санайды.
Әдістеменің 26-тармағын басшылыққа ала отырып, Шарттың 74-бабы 2-тармағының, 76 - бабы 7-тармағының, Хаттаманың 9-тармағының және Өлшемшарттардың 1 – 3-тармақтарының негізінде, іс материалдарында ұсынылған ақпаратқа сәйкес, Беларусь Республикасы мен Ресей Федерациясының аумақтарында қызметтерді сатып алу және көрсету мүмкіндігінің болуын ескере отырып, қызметтердің тауар нарығы трансшекаралық болып табылады деген қорытынды жасауға болады.
Баяндалғанның және тауар нарығының трансшекаралық болып табылатынын ескере отырып, Шарттың 74 - бабы 2-тармағының, Хаттаманың 9-тармағының, Өлшемшарттардың 3-тармағының негізінде, және өтінішкерлер Ресей Федерациясында, ал «Брютс Н» ЖШҚ Беларусь Республикасында (яғни әр түрлі мүше мемлекеттердің аумақтарында) тіркелгендігіне байланысты, сондай-ақ олардың қызмет көрсетудің бір тауар нарығында бәсекелес екенін ескере отырып, Шарттың 76-бабы 2-тармағының ережелерін бұзудың жолын кесу Комиссияның құзыретіне жатады.
 Шарттың 76-бабының 2-тармағын бұзушылықтардың жолын кесу үшін қызметтердің тауар нарығының көлемін және оның шоғырлануын есептеуден заңдық маңызы бар салдарлардың болмауына байланысты мұндай есептеулер жүргізілмеген.
Іс материалдары негізінде қызметтердің тауар нарығына кіру үшін еңсерілмейтін кедергілер табылған жоқ.
Тергеу материалдарын, сондай-ақ істі қарау шеңберінде ұсынылған ақпаратты қарау нәтижелері бойынша, оның ішінде істі қарауға қатысқан адамдарды тыңдау, дәлелдемелерді зерттеу, іске қатысқан басқа адамдар ұсынған дәлелдемелерге қатысты аталған адамдардың пікірлері мен түсіндірмелерін тыңдау нәтижелері бойынша істі қарау жөніндегі комиссия отырыстарының шеңберінде мыналар белгіленді. 
Өтінішкерлер 2013 жылдан бастап олардың қорқор мекемелерін және серіктес мекемелерін жекешелендіретін «HOOKAH PLACE» сөздік белгі логотипін қолдана отырып қызмет көрсетеді. Сол жылдан бастап, олар «Интернет» ақпараттық-телекоммуникациялық желісіне (бұдан әрі – Интернет желісі) https://hookahplace.ru және https://franchiseHookahplace.ru сайттарын, оның ішінде 2013 жылғы 30 сәуірден бастап – «ВКонтакте» әлеуметтік желісіне https://vk.com/hookahplacetv тобын, 2015 жылғы 4 наурыздан бастап – https://youtube.com/hookahplacetv YouTube арнасын тіркеп, пайдаланады. 
«Стадион» ЖШҚ И.С. Тарасенко мен 2013 жылғы 5 тамыздағы № 01-2013 логотипін жасау туралы шартын және 2013 жылғы 15 тамызда әзірленген [image: ] (сөздердің арасында дөңгелектелген жиектері бар қызыл крест бейнеленген «HOOKAH PLACE» сөздік белгісі) логотипінің қабылдау-тапсыру актісін ұсынды, ол өз кезегінде авторлық құқық объектісіне айналды және 2013 жылдан бастап өтінішкерлер мен олардың серіктестері қызмет көрсету бойынша өз қызметтерінде пайдаланды.
Аталған логотиптің элементтерін өтінішкерлер «HOOKAH PLACE» жалпы сөздік белгісімен біріктірілген, аралас тауар белгілерінің сериясын тіркеу кезінде, оның ішінде мыналарды тіркеу кезінде пайдаланған:
Ресей Федерациясының Тауарлар мен көрсетілетін қызметтердің халықаралық сыныптамасының (ТҚХС) 41-сыныбының қызметтеріне қатысты 2015 жылғы 28 қазанда тіркелген № 555903 (бұдан әрі – № 555903 тауар белгісі) куәлігі бойынша  [image: ] (сөздердің арасында дөңгелектелген жиектері бар қара крест бейнеленген «HOOKAH PLACE» сөздік белгісі)  аралас тауар белгісін («Стадион» ЖШҚ осы тауар белгісіне айрықша құқықтан айыру туралы 2017 жылғы 22 қыркүйектегі ШТ № 0232488 шартын мемлекеттік тіркеумен «ХУКАПЛЕЙС» ЖШҚ мекенжайына барлық тауарларға және (немесе) қызметтерге қатысты № 555903 тауар белгісін пайдалану құқығын берді); 
2019 жылғы 30 қыркүйекте ТҚХС-ның 41-сыныбының қызметтеріне қатысты тіркелген № 1499464 халықаралық тіркеу куәлігі (бұдан әрі – № 1499464 тауар белгісі) бойынша [image: ] (сөздердің арасында дөңгелектелген жиектері бар қара крест бейнеленген «HOOKAH PLACE» сөздік белгісі) (құқық иесі – «ХУКАПЛЕЙС» ЖШҚ) аралас тауар белгісін; 
Ресей Федерациясының ТҚХС-ның 35-ші және 43-ші сыныптарының (құқық иесі – «ХУКАПЛЕЙС» ЖШҚ) қызметтеріне қатысты 2020 жылғы 21 желтоқсанда тіркелген № 789551 (бұдан әрі - № 789551 тауар белгісі) куәлігі бойынша [image: ] (үстінде дөңгелектелген жиектері бар қызыл крест белгіленген «HOOKAH PLACE» сөздік белгісі) аралас тауар белгісін.
Қызметтерді өтінішкерлер өз бетінше де, келісімдер (шарттар, келісімшарттар) жасасу арқылы, оның ішінде қорқор мекемелерінің қызметі үшін пайдаланылатын зияткерлік меншік объектісіне (№555903 тауар белгісі) құқық беру арқылы да көрсетеді. «HOOKAH PLACE» сөздік белгісін қолданатын қорқор мекемелерінің желісіне әлемнің 20 еліндегі 200-ден астам мекеме кіреді. 
Өтінішкерлердің «HOOKAH PLACE» сөздік белгісін пайдалана отырып, қорқор мекемелерінің қызметін жүзеге асыру мақсатында Беларусь Республикасында мынадай келісімдер (шарттар, келісімшарттар) жасалды:
2017 жылғы 12 ақпаннан «Стадион» ЖШҚ және «СитиРум» жауапкершілігі шектеулі қоғамы (Беларусь Республикасы, Минск қаласы, Могилевская көшесі, 4В үй, ТЕН 192673017) арасында;
2017 жылғы 04 қыркүйектен «Стадион» ЖШҚ және «Лаймарис» жауапкершілігі шектеулі қоғамы (Беларусь Республикасы, Минск қаласы, Я. Колас көшесі, 42-үй, 1-бөлме ТЕН 192963103) арасында; 
2017 жылғы 31 тамыздан «Стадион» ЖШҚ және «СитиПлейс» жауапкершілігі шектеулі қоғамы (бұдан әрі– «СитиПлейс» ЖШҚ) (Беларусь Республикасы, Минск қаласы, Дунина-Марцинкевич көшесі, 3-үй, 72-бөлме, ТЕН 192978390) арасында; 
2019 жылғы 18 наурыздан «ХУКАПЛЕЙС» ЖШҚ және «ИнтерСтеллаГрупп» жауапкершілігі шектеулі қоғамы (бұдан әрі– «ИнтерСтеллаГрупп» ЖШҚ) (Беларусь Республикасы, Минск қаласы, Победитель даңғылы, 31- үй, 1-бөлме, ТЕН 193186204) арасында; 
2017 жылғы 30 маусымнан бастап «Брютс Н» ЖШҚ құрылтайшыларының бірі А.С. Гебоян «ВКонтакте» әлеуметтік желісіндегі өтінішкерлердің ресми тобы арқылы өтініш берушілермен Минск қаласындағы қорқор мекемесін ашу үшін «HOOKAH PLACE» сөздік белгісін пайдалануға коммерциялық концессия шартын жасасу туралы хат алмасуды бастады.
Келіссөздер барысында А. С. Гебоян өтініш берушілерден қорқор мекемелерін ашу жөнінде бизнесті жүргізу үлгісі туралы ақпарат алды (қорқор мекемелерінің жұмысына қатысты өнімдердің, материалдардың және ақпараттың бағасы), сондай-ақ, оған тараптардың одан әрі қол қоюы мақсатында танысу үшін коммерциялық концессия шартының жобасы жіберілді. Сонымен қатар, дайындық жұмыстарының нәтижесінде тараптар Минск қаласы, Интернациональная көшесі, 27-үй мекенжайы бойынша қорқор мекемесіне арналған үй-жайды келісті. Осы ақпаратты алғаннан кейін А.С. Гебоян өтініш берушілердің өкілімен байланысқа шығуды тоқтатты, өтініш берушілердің ешқайсысымен шарт жасалмады.
2017 жылғы 7 қыркүйекте «Брютс Н» ЖШҚ Беларусь Республикасының аумағында «НООКАН PLACE» сөздік белгісін пайдалана отырып, тауар белгісін тіркеуге өтінім жіберді.
2018 жылғы 16 ақпанда «Брютс Н» ЖШҚ Беларусь Республикасы, Минск қаласы, Интернациональная көшесі, 27-үй мекенжайында «Смоккин» қорқор мекемесін ашты.
2018 жылғы 2 сәуірде «Брютс Н» ЖШҚ Беларусь Республикасы, Гродно қаласы, Советская көшесі, 25-үй мекенжайында қорқор мекемесін ашты.
2018 жылғы 2 сәуірде «Брютс Н» ЖШҚ «ВКонтакте» әлеуметтік желісінде http://vk.com/smokkin.grodno/ мекенжайы бойынша анықталмаған адамдар тобына келесі мазмұндағы ақпаратты жариялады: «Гроднода әлемдегі ең ірі қорқор желісі – «HookahPlace»-тің алғашқы нүктесі ашылды, ресми сайты- «smokkin.net», БР-дағы Hookah Place-тің франшизасы hookahplace.net-те».
2018 жылғы 2 сәуірде Интернет желісінде Гродно қаласы (Беларусь Республикасы), Советская көшесі, 25-үй мекенжайы бойынша орналасқан «Hookah place by Smokkin» («Брютс Н» ЖШҚ-ға тиесілі) қорқор мекемесінің https://newgrodno.by/society/v-grodno-otkrylas-pervaya-tochka-samoj-krupnoj-seti-kalyannyh-v-mire-hookahplace/ мекенжайы бойынша мынадай мазмұндағы жарнамалық хабарландыруы орналастырылды: «Гроднода әлемдегі ең үлкен қорқор желісінің бірінші нүктесі – HookahPlace ашылды». 
«HOOKAH PLACE» сөздік белгісін пайдалана отырып орналастырылған жарнама «Брютс Н» ЖШҚ-ға тиесілі қорқор мекемелерін өтінішкерлерге тиесілі «HOOKAH PLACE» қорқор мекемелерінің халықаралық желісіне кіретін ретінде қойылады, бұл расталған ақпарат болып саналмайды, қызмет өндірушісіне қатысты жаңылыстыруға алып келеді және оның ішінде «Брютс Н» ЖШҚ-ның пайдасына тауар белгісін пайдалану туралы шарттар жасасу кезінде, өтінішкерлердің әлеуетті және қазіргі серіктестерінің, сондай-ақ қорқор мекемелерінің (қорқор мекемелерінің халықаралық желісіне қатынасы) қызметтерін тұтынушылардың таңдауына әсер етуі мүмкін. 
2018 жылғы 10 сәуірде «Брютс Н» ЖШҚ Беларусь Республикасының № 62812 куәлігі бойынша «HOOKAHPLACЕ» сөздік тауар белгісін (бұдан әрі – № 62812 тауар белгісі) ТҚХС -ның 34-ші және 43-ші сыныптарының қызметтеріне қатысты тіркеді.
Жоғарыда аталған жарияланымдар Интернет желісінде 2018 жылғы 2 сәуірде алғаш рет жарияланғаннан сәттен бастап, бұдан әрі – 2022 жылғы 20 қаңтардағы дәлелдемелерді қараудың нотариалдық хаттамасын жасау сәтінде және істі қарау аяқталған күні – 2023 жылғы 14 маусымда белсенді болды. Демек, ашылған «Брютс Н» ЖШҚ-ның қорқор мекемесі өтінішкерлерге тиесілі «HOOKAH PLACE» қорқор мекемелерінің ірі желісінің құрамына кіретіндігі туралы жалған ақпаратты көрсететін жарияланым Интернет желісінде 1 жылдан астам уақыт бойы орналастырылған, бұл «Брютс Н» ЖШҚ тарапынан құқық бұзушылықтың ұзаққа созылған сипатын көрсетеді.
2018 жылғы 9 тамызда «Брютс Н» ЖШҚ өз қызметін Интернет желісінде ілгерілету үшін https://hookahplace.net. сайтын тіркеді.
2020 жылдың 18 қарашасында анықталмаған адамдар тобына арналған Интернет желісінде https://hookahplace.net мекенжайы бойынша «Брютс Н» ЖШҚ өтінішкерлердің құрылтайшыларының бірі А. Гайворовскийдың суретін жариялады, ол іс материалдарына сәйкес «Брютс Н» ЖШҚ-ның құрылтайшысы, жетекшісі немесе қызметкері болмаған.
Өтінішкерлер «Брютс Н» ЖШҚ № 62812 тауар белгісі мен № 555903 өтінішкерлердің тауар белгісі жаңылыстыратын деңгейде ұқсас, бұл тұтынушыларды жаңылыстырады және (немесе) жаңылыстыруы мүмкін деп мәлімдейді.
Сонымен қатар, іс материалдарынан «HOOKAH PLACE» сөздік белгісі бар түпнұсқа логотипінің авторы «Стадион» ЖШҚ болып табылады, ол 2013 жылғы 5 тамыздағы И.С. Тарасенкомен жасалған шартпен расталады. 
«СитиПлейс» ЖШҚ-ның ««HookahPlace»  халықаралық қорқор желісі туралы» хатына сәйкес (2022 жылғы 10 қазанда келген № 18933) ақпарат көздерінен: https://hookahplace.ru интернет-сайтынан, «JOHNCALLIANO.TV» желісінің негізін қалаушы Антон Гайвороновскийдің бейне-блогынан, «HOOKAHPLACETV» арнасынан  белгілі болды. Желі өкілі ретінде біздің мекеменің сайтындағы https://hookahplace.ru нұсқау да бізге қонақтарды тартады. Мекеме ашылғанға дейін желі стандарттарына сәйкес қызметкерлер оқытылды, мекеменің орналасқан жерін, дизайн жобасын таңдау бойынша консультациялар өткізілді. Желі афишалар мен өзге де жарнамалық өнімдерді әзірлеуге көмек көрсетеді.».  
Бұл ретте «СитиПлейс» ЖШҚ «Брютс Н» ЖШҚ оған № 62812 тауар белгісін пайдалану туралы шағымдар мен ұсыныстармен бірнеше рет жүгінгенін атап өтті. 
Мәселен, 2019 жылғы 5 сәуірде rash@smokkin.net пошта мекенжайынан өтінішкерлердің серіктесіне «Брютс Н» ЖШҚ-дан cityplace2017@gmail.com электрондық пошта мекенжайына 1 мекеме үшін 5000 АҚШ доллары тұратын «Hookah place by Smokkin» франшизасын сатып алу туралы коммерциялық ұсыныс түсті. 
Сондай-ақ, («Брютс Н» ЖШҚ-ның «СитиПлейс» ЖШҚ мекенжайына жазған хатына сәйкес (нөмірі мен күні жоқ) ) «Брютс Н» ЖШҚ «СитиПлейс» ЖШҚ Минск қаласы, Дунин-Марцинкевич көшесі, 3-үй мекенжайы («СитиПлейс» ЖШҚ мекемесінің орналасқан жері) бойынша табылған «HOOKAHPLACE» сөздік белгісі бар сауда белгісін (№ 62812 тауар белгісі) заңсыз пайдаланады деп мәлімдейді. Бұл ретте хатқа тіркелген қосымшада «Брютс Н» ЖШҚ «HOOKAH PLACE» сөздік белгісін пайдалана отырып, тауар белгісінің бейнесі тіркелген және сөздердің арасында дөңгелектелген жиектері бар қызыл крест бейнеленген (№ 555903 тауар белгісімен тіркелген өтініш берушілердің логотипі) «СИТИПЛЕЙС» ЖШҚ мекемесінің сыртқы маңдайшаларының фотосуреттерін ұсынды.
2021 жылдың ақпанында «Брютс Н» ЖШҚ «СитиПлейс» ЖШҚ мекенжайына № 62812 тауар белгісін заңсыз пайдаланғаны үшін 22 100 АҚШ доллары мөлшерінде ақшалай өтемақы төлеуді талап етіп, қайта шағым жіберді.  Хат алмасу барысында «Брютс Н» ЖШҚ № 62812 тауар белгісін пайдалану құқығына лицензиялық шарт жасасуды ұсынды.
«Брютс Н» ЖШҚ «СитиПлейс» ЖШҚ мекенжайына 2021 жылдың 8 наурызына дейін № 62812 тауар белгісін пайдалануды тоқтату туралы тағы бір талап жіберді, оны «Брютс Н» ЖШҚ «СитиПлейс» ЖШҚ 2018 жылдың 10 сәуірінен бастап қолданады деп санайды. Сондай-ақ, «Брютс Н» ЖШҚ «СитиПлейс» ЖШҚ-ға өзінің іс-әрекетімен № 62812-тауар белгісін пайдаланудың барлық кезеңінде оған 17 100 АҚШ доллары көлемінде залал келтіргенін хабарлады.
2021 жылғы 28 сәуірде «Брютс Н» ЖШҚ «СитиПлейс» ЖШҚ мекенжайына өзінің авторлық құқығының объектісі болып табылатын № 62812 тауар белгісін пайдалануды тоқтату және «HOOKAHPLACE» сауда белгісінің суретін немесе «СитиПлейс» ЖШҚ пайдаланатын, оның ішінде «СитиПлейс» ЖШҚ кәсіпкерлік қызметті жүзеге асыру кезінде Интернет желісіндегі материалдардан оған жаңылыстыратын деңгейдегі ұқсас белгілерді алып тастау туралы талап (сотқа дейінгі тәртіппен) жіберді. 
2021 жылғы 29 сәуірде «СитиПлейс» ЖШҚ «Брютс Н» ЖШҚ-дан «HOOKAHPLACE» сөздік белгісін пайдалануды тоқтату, 63 800 Беларусь рубльі мөлшерінде ақшалай өтемақы төлеу және сот шығындарын төлеу талаптарымен № 62812 тауар белгісіне айрықша құқықты қорғау туралы талап арыз алды.
«СитиПлейс» ЖШҚ алған «Брютс Н» ЖШҚ-ның ұқсас талабы 2021 жылғы 6 тамыз күнімен белгіленген. 
Беларусь Республикасының Жоғарғы Соты 2022 жылғы 5 қазандағы № 18679-келген хатпен 2021 жылғы 20 қаңтарда, 2021 жылғы 29 сәуірде, 2021 жылғы 30 тамызда, 2021 жылғы 4 қазанда және 2021 жылғы 5 қарашада «Брютс Н» ЖШҚ сот алқасына олардағы кемшіліктерді жоймауға байланысты қайтарылған талап арыздармен жүгінгенін хабарлады.
Беларусь Республикасының Жоғарғы сотына жіберілген «Брютс Н» ЖШҚ-ның «СитиПлейс» ЖШҚ-ға берген талап арызында № 62812 тауар белгісін пайдалануды тоқтату, тауар белгісін немесе оны шатастыратындай деңгейдегі ұқсас белгіні алып тастау және объектіге айрықша құқықты бұзуға байланысты ақшалай өтемақы өндіріп алу туралы, оның ішінде авторлық құқық объектісі ретіндегі талаптар да болды.
Беларусь Республикасының Жоғарғы Соты 2021 жылғы 6 қазандағы ұйғарымында «туындыға авторлық құқық оның құрылуына байланысты, тауар белгісіне айрықша құқық оған тіркелген күннен бастап туындайды», - деп хабарлады, сонымен қатар, «Брютс Н» ЖШҚ авторлық құқықтың қашан, нақты кім және қандай объектісі құрылғанын, оның авторының шығармашылық жұмысының нәтижелері нақты нені білдіретінін көрсетпегенін атап өтті. Сонымен қатар, іс материалдарында сондай-ақ «Брютс Н» ЖШҚ-да тауар белгісіне авторлық құқықтың болуын растайтын қандай да бір мәліметтер (ақпарат, құжаттар) жоқ.
Өтініш берушілердің пікірінше, «Брютс Н» ЖШҚ-ның өтініш берушілердің «HOOKAH PLACE» қорқор мекемелері желісінің брендімен жаңылыстыратын деңгейде ұқсас № 62812 тауар белгісіне айрықша құқықты, оның ішінде «HOOKAH PLACE» сөздік белгісін қамтитын өтініш берушілердің № 555903- тауар белгісіне фонетикалық және семантикалық ұқсастық өлшемшарттары негізінде ұқсас «ХУКАПЛЕЙС» ЖШҚ-ның фирмалық атауының айрықша бөлігімен бірге сатып алуы, «Брютс Н» ЖШҚ-ға шығындарды азайтуға немесе тұтынушыға белгілі сөздік белгі бойынша өз қызметтерін алға жылжыту шығындарын болдырмауға мүмкіндік береді. «Брютс Н» ЖШҚ-ны өтінішкерлердің «HOOKAH PLACE» қорқор мекемелері желісінің қызметіне қатысы бар тұлға ретінде орналасуы, нарықтағы компаниялардың қызметтерін одан әрі араласуға, сондай-ақ тұтынушылар мен контрагенттерді «HOOKAH PLACE» атауымен қызмет көрсететін тұлғаға қатысты жаңылыстыруға әкеледі. 
Беларусь Республикасының Ғылым және технологиялар жөніндегі мемлекеттік комитетінің 2020 жылғы 2 желтоқсандағы № 01-15/708-142/017 «Ұлттық зияткерлік меншік орталығы» хатынан «Брютс Н» ЖШҚ 2019 жылғы 28 ақпандағы № 8847 – «РубинПРО» (бұдан әрі – «РубинПРО» ЖШҚ) (Беларусь Республикасы, 
Минск қаласы, Победитель даңғылы, 11-үй, ТЕН 191595248) жауапкершілігі шектеулі коғамымен және 2019 жылғы 6 маусымдағы № 9063 «ИнтерСтеллаГрупп» ЖШҚ-мен (көрсетілген шарттардың қолданылу мерзімі – 2027 жылғы 7 қыркүйекке дейін) № 62812 тауар белгісін пайдалану құқығын беру туралы жай лицензия шарттарын жасасқаны белгілі. 
  Сонымен қатар, «Брютс Н» ЖШҚ 2021 жылғы 1 наурыздағы № 11- хатпен Беларусь Республикасының Монополияға қарсы реттеу және сауда министрлігіне «Брютс Н» ЖШҚ мен «РубинПРО» ЖШҚ арасында жасалған 2019 жылғы 21 ақпандағы № 1 тауар белгісіне лицензиялық шартты, сондай-ақ «Брютс Н» ЖШҚ мен «ИнтерСтеллаГрупп» ЖШҚ арасында жасалған 2019 жылғы 24 мамырдағы № 2 тауар белгісіне лицензиялық шартты ұсынды. 
2019 жылғы 21 ақпандағы № 1 тауар белгісіне арналған лицензиялық шартқа сәйкес «Брютс Н» ЖШҚ 5 000 АҚШ доллары біржолғы төлем мөлшеріндегі сыйақы және 307 АҚШ доллары мөлшеріндегі ай сайынғы төлемдер үшін № 62812-тауар белгісін пайдалану құқығын береді.
2019 жылғы 24 мамырдағы № 2 тауар белгісіне арналған лицензиялық шартқа сәйкес «Брютс Н» ЖШҚ 4 000 АҚШ доллары мөлшеріндегі сыйақы үшін № 62812 тауар белгісін пайдалану құқығын береді.
«Брютс Н» ЖШҚ қызметтерін, оның ішінде зияткерлік меншік объектілеріне құқық беру бойынша қызметтерін ұсынуы өтінішкерлермен бәсекелестік қатынастардың бар екендігін куәландырады. 
Бұл ретте «Брютс Н» ЖШҚ тарапынан Беларусь Республикасының аумағында өтініш берушілердің қызметіне қарсылық байқалады, себебі ол өзін тауар белгісінің авторы және «HOOKAHPLACE» сөздік белгісінің жалғыз құқық иесі деп санайды. 
Өтініш берушілердің пікірінше, соның ішінде «ИнтерСтеллаГрупп» ЖШҚ (өтініш берушілердің бұрынғы серіктесі) өтінішкермен жасалған 2019 жылғы 18 наурыздағы коммерциялық концессия шартын орындаудан бас тартқаны үшін оларға нақты зиян келтірілді. «ХУКАПЛЕЙС» ЖШҚ шарт бойынша міндеттерді толық орындады, материалдар ұсынды, ақпараттық қолдау көрсетті және өтініш берушілердің сайтында жарнама орналастырды, сондай-ақ өтініш берушілердің қызметкерлерінің командасы «ИнтерСтеллаГрупп» ЖШҚ-ның қорқор мекемесінің ашылуына барды. Алайда  «ИнтерСтеллаГрупп» ЖШҚ өз міндеттемелерін орындамады және «ХУКАПЛЕЙС» ЖШҚ-ға шарт бойынша сыйақы төлемеді. Бұл ретте «ИнтерСтеллаГрупп» ЖШҚ «Брютс Н» ЖШҚ-мен осындай шарт жасасты.
«ИнтерСтеллаГрупп» ЖШҚ-мен «ХУКАПЛЕЙС» ЖШҚ шартының талаптарына сәйкес, ол «ХУКАПЛЕЙС» ЖШҚ-ға шартқа қол қойылған күннен бастап 5 жұмыс күнінен аспайтын мерзімде 200 000 Ресей рублін төлеуі керек еді, әрі қарай осы шарттың қолданылу мерзімі ішінде ай сайын 13 000 Ресей рублін төлеуі керек еді (шарттың қолданылу мерзімі 5 жыл). Осылайша, іс жүзінде «ХУКАПЛЕЙС» ЖШҚ-ға келтірілген шығын 980 000 Ресей рубльін құрады (2019 жылғы 18 наурыздан 2024 жылғы 18 наурызға дейінгі 5 жыл ішінде). 
Өтініш берушілердің пікірінше, ықтимал залал «Брютс Н» ЖШҚ-ның жосықсыз әрекеттеріне байланысты, Беларусь Республикасының аумағындағы қорқор мекемелерін ашу үшін өтініш берушілермен «HOOKAH PLACE» сөздік белгісін пайдалану құқығына шарттар жасасқысы келген үшінші тұлғалар, «ИнтерСтеллаГрупп» ЖШҚ жағдайындағыдай «Брютс Н» ЖШҚ-ның тауар белгісімен жаңылыстыратын деңгейде ұқсас өтінішкерлердің тауар белгілерін заңсыз пайдаланғаны үшін жауапкершілік туындау мүмкіндігіне байланысты өтінішкерлерге жүгінуден бас тартты. 
Жоғарыда айтылғандар № 62812 тауар белгісін тіркеу арқылы «Брютс Н» ЖШҚ-ның өтініш берушілердің қаржылық және өндірістік күш-жігері есебінен алынған «HOOKAH PLACE» брендінің беделін пайдалануға, сондай-ақ Беларусь Республикасының аумағында өз қызметін жүзеге асыру кезінде артықшылықтарға ие болу және Беларусь Республикасының аумағында өтінішкерлемен жасалған келісімдер (шарттар, келісімшарттар) негізінде қызметін жүзеге асыратын өтінішкерлер мен олардың серіктестерін нарықтан шығаруға деген ұмтылысын айқын көрсетеді. 
«HOOKAH PLACE» сөздік белгісін өтінішкерлер ұзақ уақыт бойы әлемдік және Беларусь нарығында қолданғандықтан, ол тұтынушыда нақсы осы компаниялармен және олардың қызметтерімен тұрақты түрде байланысты,  сондықтан № 62812 тауар белгісін «Брютс Н» ЖШҚ-ның тіркеуі және пайдалануы нарықтағы компаниялардың қызметтерін араластыруға және тұтынушылар мен контрагенттерді «HOOKAH PLACE» атауымен қорқор мекемелерінің қызметтерін көрсететін тұлғаға қатысты адастыруға әкеледі.  
Істі қарау шеңберінде сараптама жүргізу үшін 2022 жылғы 13 қаңтардағы № 3/анық. анықтамамен тартылған патенттік сенім білдірілген өкіл Р.О. Вдовкинның қорытындысына сәйкес № 62812 тауар белгісінің тауарлары мен көрсетілетін қызметтерінің тізбесі өтінішкерлердің тауар белгілері бойынша 43-сыныпты тауарлар мен көрсетілетін қызметтердің біртекті тізбесі болып табылады (бірінші кезекте қорқор мекемелерінің қызметтерінің сыныбы бойынша).
Сондай ақ осы қорытындыға сәйкес «Брютс Н» ЖШҚ тарапынан № 62812 сөздік тауар белгісі туралы айтылып жатқандықтан, салыстыруды № 555903 және 789551 тауар белгілерімен, сондай-ақ № 1499464  халықаралық сауда белгісімен жүргізген жөн, өйткені оларда «HOOKAH PLACE» сөздік белгісі бар. Осылайша, салыстырмалы талдау «HOOKAH PLACE» және «HOOKAHPLACE» сөздік белгілерін салыстыруға келеді.
№ 555903 тауар белгісі – аралас тауар белгісі болып табылады: «HOOKAH PLACE» сөздік белгісі түстер үйленімісіз стандартты латын қарпімен жасалған, сөздердің арасында дөңгелек жиектері бар , ерекше орындалған, екі өсінде де симметриялы диагоналды крест болып табылатын бейнелі элементі орналасқан.  
№ 1499464 халықаралық тауар белгісі – аралас тауар белгісі болып табылады: «HOOKAH PLACE» сөздік белгісі стандартты латын қарпімен жасалған, сөздердің арасында дөңгелек жиектері бар , ерекше орындалған, екі өсінде де симметриялы диагоналды крест болып табылатын бейнелі элементі орналасқан.
№ 789551- тауар белгісі – аралас тауар белгісі болып табылады:  «HOOKAH PLACE» сөздік белгісі стандартты қара түсті латын қарпімен жасалған,, сөздік белгінің үстінде  қызыл түсті дөңгелек жиектері бар, ерекше орындалған, екі өсінде де симметриялы үлкен диагоналды крест болып табылатын  бейнелі элементі орналасқан. 
№ 62812 сауда белгісі-стандартты латын қарпімен жасалған «HOOKAHPLACE» сөздік сауда белгісі болып табылады.
Егер фонетикалық ұқсастық негізінде салыстырылатын тауар белгілерінің ұқсастығына талдау жасалса, көрсетілген тауар белгілерінде кездесетін салыстырмалы сөздік белгілер фонетикалық жағынан бірдей деген қорытынды жасауға болады: «ХУКАПЛЭЙС» – «ХУКАПЛЭЙС», өйткені «HOOKAH PLACE» сөздік белгісін бөлек жазу кезінде, бұл белгі сонда да бірге жазылғандай оқылады және естіледі.  
Тауар белгілерін семантикалық негізде салыстыру келесі тұжырымдарға әкеледі: «HOOKAH PLACE» – ағылшын тіліндегі мағыналы және грамматикалық дұрыс сөз тіркесі болып табылады және қорқор орны деп аударылады. «HOOKAHPLACE» сөздік белгісі ресми түрде қиял (жоқ), ойдан шығарылған сөз болып табылады, дегенмен, бірге жазылған, сол сөз тіркесі болып табылады, өйткені бұл сөз тіркесі әлемнің қай тілінде де бірге жазылған кезде ешқандай мағына бермейтіні сияқты, басқа мағыналы бөліктерге бөлудің де ешқандай мүмкін нұсқалары жоқ. Осылайша, жаңылыстыратын деңгейге дейін жеткен семантикалық ұқсастық туралы айтуға болады.
Егер ауызша белгілерді графикалық ұқсастық негізінде салыстыратын болсақ, келесі тұжырымдарды жасауға болады: барлық нұсқаларда олар қара түсті және стандартты латын қарпімен жасалған, олардың арасындағы айырмашылық тұтынушы үшін көзге шалынбайды. Осылайша, жаңылыстыру дәрежесіне дейін жеткен графикалық ұқсастық туралы айтуға болады. 
Егер біз «HOOKAH PLACE» және «HOOKAHPLACE» сөздік белгілерінің ұқсастығын қарастыратын болсақ, жеке болмашы айырмашылықтарға қарамастан, салыстырмалы сөздік белгілер жаңылыстыратын деңгейде ұқсас және бір-біріне ұқсас деп айтуға болады.
Тараптардың тауар белгілерін тіркеуге қатысты мынаны атап өтеміз.
«ХУКАПЛЕЙС» ЖШҚ-ның Ресей Федерациясында 2 тауар белгісі және «HOOKAH PLACE» сөздік белгісі бар халықаралық тауар белгісі бар. Ресей Федерациясында «HOOKAH PLACE» сөздік белгісі бар тауар белгісін тіркеуге алғашқы өтінім 2014 жылғы 11 шілдеде берілді, «Стадион» ЖШҚ бұл тауар белгісіне құқықты 2017 жылғы 22 қыркүйекте «ХУКАПЛЕЙС» ЖШҚ-ға берді. «Брютс Н» ЖШҚ Беларусь Республикасында «HOOKAHPLACE» деген сөздік белгімен 1 тауар белгісін пайдаланады, өтінімнің берілген күні – 2017 жылғы 7 қыркүйек.
Патенттік сенім білдірілген өкіл Р.О. Вдовкинның тұжырымдарына сәйкес «HOOKAH PLACE» және «HOOKAHPLACE» сөздік белгілері бар тауар белгілері жеке белгілер бойынша да, жалпы алғанда да жаңылыстыратын деңгейде ұқсас, тауарлар мен қызметтердің біртекті тізбесі көрсетілген белгілерді араластыруға және тұтынушылар мен контрагенттерді адастыруға жағдай жасайды.
«Брютс Н» ЖШҚ-ның № 62812 тауар белгісін тіркеуі және пайдалануы, оның қызметтері мен өтініш берушілердің (олардың серіктестерінің) Беларусь нарығындағы қызметтерін араластыруға, осындай қызметтерді тұтынушылар мен сатып алушыларды қызмет көрсететін тұлғаға қатысты адастыруға әкеледі.
Осылайша, «Брютс Н» ЖШҚ кәсіпкерлік қызметте артықшылықтарға ие бола алатын.
Жоғарыда айтылғандардың барлығын жиынтық талдаудан «Брютс Н» ЖШҚ-ның іс-әрекеттерінде кінәнің барын растайтын келесі тұжырымдарды жасауға болады:
«Брютс Н» ЖШҚ  өтініш берушілердің https://hookahplace.ru (2013 жылы тіркелген) сайтымен шатастыратындай деңгейде ұқсас https://hookahplace.net сайтын тіркеді (тіркеу күні – 2018 жылғы 9 тамыз); 
«Брютс Н» ЖШҚ өтініш берушілер № 555903, № 1499464 және № 789551- тауар белгілерінде пайдаланатын «HOOKAH PLACE» сөздік белгісімен жаңылыстыратын деңгейде ұқсас «HOOKAHPLACE» сөздік белгісімен № 62812 тауар белгісін тіркеді (бұл ұқсастықты патенттік сенім білдірілген өкіл Вдовкин Р. О.  жүргізген сараптама растайды). 
«Брютс Н» ЖШҚ ешқашан «HOOKAHPLACE» сөздік белгісіне авторлық құқығының бар екендігін растайтын мәліметтерді (ақпаратты, құжаттарды) ұсынбаған, бұл ретте өтініш берушілер мұндай мәліметтерді (ақпаратты, құжаттарды) ұсынған; 
«Брютс Н» ЖШҚ шағымдарды, оның ішінде «HOOKAH PLACE» ауызша белгісін қолдануды тоқтату талабымен, өтінішкерлердің серіктесіне жіберді, бұл бәсекелестердің (өтініш берушілер мен олардың серіктестерінің) бір тауар нарығындағы қызметіне қарсы тұру болып табылады.
Шарттың 74-бабы 1-тармағына сәйкес бәсекелестіктің жалпы қағидаттары мен қағидалары 2 және одан да көп мүше мемлекеттердің аумақтарындағы трансшекаралық нарықтардағы бәсекелестікке теріс әсер ететін іс-қимылдарды қамтамасыз етуге, айқындауға және жолын кесуге бағытталған.
Хаттаманың 2-тармағының 8-тармақшасына сәйкес бәсекелестік шаруашылық жүргізуші субъектілердің (нарық субъектілерінің) бәсекелестігі ретінде айқындалады, бұл ретте олардың әрқайсысының өз еркімен жасалған әрекеттерімен тиісті тауар нарығында тауарлар айналымының жалпы шарттарына біржақты тәртіппен ықпал ету мүмкіндігі алынып тасталады немесе шектеледі.
Шарттың 76-бабы 2-тармағының 2-тармақшасына сәйкес жосықсыз бәсекелестікке, оның ішінде тауардың сипатына, өндіріс әдісі мен орнына, тұтынылу қасиеттеріне, сапасы мен санына қатысты немесе оны өндірушілерге қатысты жаңылыстыруға жол берілмейді. 
Шарттың 76-бабы 2-тармағы жосықсыз бәсекелестіктің ықтимал түрлерінің ашық тізбесін қамтиды және толық болып табылмайды, осыған байланысты Хаттаманың 2-тармағының 14-тармақшасының ережелеріне жауап беретін кез келген өзге де іс-әрекеттер жосықсыз бәсекелестік деп танылуы мүмкін. 
Бәсекелестік саласындағы Одақтың құқығына және істің нақты мән-жайларына сүйене отырып, істі қарау жөніндегі комиссия тұтынушыларды қызмет өндірушісіне қатысты адастыруда көрсетілген «Брютс Н» ЖШҚ-ның (өз жиынтығында) іс-әрекеттері кәсіпкерлік қызметте артықшылықтар алуға бағытталған деген қорытындыға келді және мүше мемлекеттердің заңнамасына, Шартқа, іскерлік айналымның әдет-ғұрыптарына, әдептіліктің, парасаттылықтың және әділеттіліктің талаптарына қайшы келеді, өтініш берушілерге және басқа да шаруашылық жүргізуші субъектілерге (нарық субъектілеріне) – бәсекелестерге зиян келтірді және келтіруі мүмкін, сондай-ақ олардың іскерлік беделіне нұқсан келтірді және келтіруі мүмкін.
Хаттаманың 16-тармағы 5-тармақшасының екінші абзацына сәйкес лауазымды адамдар деп шаруашылық жүргізуші субъектілердің (нарық субъектілерінің) ұйымдастырушылық-өкімдік немесе әкімшілік- шаруашылық функцияларын орындайтын, шаруашылық жүргізуші субъектілер (нарық субъектілері) болып табылмайтын бейкоммерциялық ұйымдардың басшылары мен қызметкерлері, шаруашылық жүргізуші субъектілердің (нарық субъектілерінің) жеке-дара атқарушы органдарының, шаруашылық жүргізуші субъектілер (нарық субъектілері) болып табылмайтын бейкоммерциялық ұйымдардың өкілеттіктерін жүзеге асыратын ұйымдардың басшылары түсініледі.
Мәселен, іс бойынша жауапкер ретінде тартылған Т. Г. Григорян бұзушылық кезеңінде «Брютс Н» ЖШҚ-ның жеке-дара атқарушы органы бола отырып, Одақ құқығының монополияға қарсы реттеу саласындағы ережелерін сақтауға және қызметтердің тауар нарығындағы жосықсыз мінез-құлығын тоқтатуға мүмкіндігі болды, дегенмен, оларды сақтау бойынша қажетті және жеткілікті шаралар қабылдаған жоқ, осылайша шарттың 76-бабы 2-тармағының 2-тармақшасында белгіленген тыйымды бұзды.
Істі қарау шеңберінде «Брютс Н» ЖШҚ-на және оның бас директоры Т.Г. Григорянға істерді қарау тәртібінің 13-тармағында көзделген барлық құқықтарды іске асыру мүмкіндігін қамтамасыз етті.  Бұдан бөлек, олардан іс бойынша түсініктемелер (олардың әрекеттерінде трансшекаралық нарықтардағы бәсекелестіктің жалпы ережелерін бұзушылықтардың орын алуына қатысты дәлелдер келтіруді сұрай отырып), сондай-ақ шарттың 76-бабы 2-тармағының ықтимал бұзылуымен келісу немесе келіспеу туралы ұстанымдар сұралды. 
«Белпочта» республикалық пошта байланысының унитарлық кәсіпорны 2023 жылғы 20 маусымдағы № 12-17/3703 (2023 жылғы 29 маусымдағы кіріс № 11475) хатпен «Брютс Н» ЖШҚ-мен 2019 жылғы 10 маусымдағы № 140 өтініш-міндеттеме бойынша пошта байланысы бөлімшесіндегі № 140 абонементтік жәшігі жалға алынатынын хабарлады. Абонементтік жәшікті жалға алу үшін соңғы төлем 2023 жылғы қаңтардан 2023 жылғы маусымға дейінгі кезеңде (пайдалану) жүргізілді. Осыған байланысты хат алушы тіркелген пошта жөнелтілімдерінің келіп түскені туралы хабарламасы хаттар келіп түскен күні № 140 абонементтік жәшікке хабарламаны түсіру жолымен жүзеге асырылды.
Осылайша, «Брютс Н» ЖШҚ және оның бас директоры Т.Г. Григорян істі қарау жөніндегі комиссия отырыстарының уақыты мен орны туралы тиісті түрде хабардар болды және іс бойынша өз ұстанымын беру және өз құқықтары мен мүдделерін қорғау құқықтарын іске асыруға мүмкіндік алды.
Сонымен қатар, «Брютс Н» ЖШҚ және оның бас директоры Т.Г. Григорян трансшекаралық нарықтардағы бәсекелестіктің жалпы ережелерін бұзумен келісу немесе келіспеу туралы жазбаша ұстанымдарын, сондай-ақ дәлелдерін, қарсылықтарын және басқа да ақпараттарын ұсынған жоқ.
Сондай-ақ істі қарау шеңберінде уәкілетті органдардан алынған жазбаша ұстанымдар, дәлелдер және өзге де ақпарат келіп түсті, олар іс материалдарына қоса тіркелді, қаралды және тиісті бағасын алды.
Жоғарыда айтылғандардың негізінде «Брютс Н» ЖШҚ-ның трансшекаралық нарықтағы бәсекелестіктің жалпы қағидаларын бұзуы тұтынушыларды (контрагенттерді) қызмет өндірушісіне қатысты адастыруға бағытталған әрекеттерді жасауда көрінеді.
Іс бойынша жиналған дәлелдемелерді бағалай отырып, істі қарау жөніндегі комиссия «Брютс Н» ЖШҚ мен оның бас директоры Т.Г. Григорянның кінәсі растау тапты және олардың әрекеттері Шарттың 76-бабы 2-тармағының 2-тармақшасына сәйкес дұрыс анықталған деп санайды. 
Еуразиялық экономикалық комиссиясы кеңесінің 2012 жылғы 17 желтоқсандағы № 118 шешімімен бекітілген трансшекаралық нарықтардағы бәсекелестіктің жалпы қағидаларын бұзғаны үшін айыппұлдарды есептеу әдістемесіне және салу тәртібіне сәйкес, «Брютс Н» ЖШҚ мен оның бас директоры Т. Г. Григорянның іс-әрекеттерінде жауапкершілікті жеңілдететін, жауапкершілікті жеңілдететін мән-жайлардың тізбесінде көзделген мән-жайлардың және трансшекаралық нарықтардағы бәсекелестіктің жалпы қағидаларын бұзғаны үшін айыппұл мөлшерін есептеу кезінде ескерілетін, жауапкершілікті ауырлататын мән-жайлардың (көрсетілген Әдістемеге тіркелген № 1- қосымша), осы тізбеде көзделген, құқық бұзушылардың бәсекелестік қағидаларын созылмалы (1 жыл және одан да көп) бұзуында көрініс тапқан жауапкершілікті ауырлататын мән-жайлардың жоқтығын ескере отырып, «Брютс Н» ЖШҚ және оның бас директоры Т.Г. Григорянға  айыппұл тағайындалсын. 
Шарттың 76-бабы 2-тармағының 2-тармақшасын бұзу фактісінің анықталуына байланысты, істерді қарау тәртібінің 45-тармағын басшылыққа ала отырып, Комиссия алқасы «Брютс Н» ЖШҚ-ны трансшекаралық нарықтардағы бәсекелестіктің жалпы қағидаларын бұзудың жолын кесу және (немесе) оның салдарын жою жөнінде Еуразиялық экономикалық комиссия алқасының 2023 жылғы 21 қарашадағы № 164 шешімінің 4-тармағында көзделген іс-әрекеттерді жасауға міндеттеу қажет деп санайды.

